# Александър Фол

### от Уикипедия, свободната енциклопедия

Александър Фол български историк-траколог
Роден: | 3 юли 1933 г. София, България
Починал: | 1 март 2006 г. София, България

Александър Николаев Фол е виден български историк - траколог и филолог, основател на науката тракология. От 1991 г. е професор по антична и българска култура в Софийския университет „Св. Климент Охридски“. От 1999 г. е професор по стара история и тракология в Нов български университет. Работи в областта на историята на стария свят и на Югоизточна Европа през древността, индоевропеистиката и тракологията, историята на старогръцката и тракийската култури. Бил е първи заместник-министър на културата от 1974 до 1979 г. и министър на народната просвета на Народна република България от 1979 до 1986 г.

Александър Фол завършва история и класическа филология в Софийския университет през 1957 г., получава титлата „доктор по история“ през 1966 г. и „доктор на историческите науки“ през 1985 г. През 1967 специализира в „Колеж дьо Франс“ — Париж. Специализирал е и в Германския археологически институт в Берлин. Става за първи път доцент през 1972 г. и професор през 1975 г. През 1972 г. основава Института по тракология към БАН и е негов директор до 1992 г., както и генерален секретар на Международния съвет по индоевропейски и траколожки изследвания. Основател е също така (1979 г.) и на катедрата по стара история и тракология в Историческия факултет на СУ, която ръководи до 1987 г., както и на Националната гимназия за древни езици и култури в София 1977. Организира международните конгреси по тракология от 1972 г. до смъртта си и изложбата „Тракийските съкровища“ от 1974 до 1988 г. Носител е на орден „Стара планина“ (2003 г.) и на най-високото отличие на СУ — медала “Св. Кирил” със синя лента (2000 г.). Кавалер е на френския Орден за изкуства и науки (1998 г.). Пише множество монографии, студии и статии на български, немски, италиански и английски езици. Бил е гостуващ лектор в различни университети в САЩ, Германия, Русия, Англия и др.

## [редактиране] Членство в чуждестранни научни институции и други отличия

- Германски археологически институт в Берлин — член-кореспондент;
- Сръбска академия на науката и изкуствата, Белград — член-кореспондент;
- Академия „Медичи“, Флоренция;
- Европейско общество за култура, Венеция;
- Американски биографичен институт, Райли;
- Румънски институт по тракология, Букурещ — почетен член.
- Кавалер на Ордена за изкуства и науки – Франция

## [редактиране] Външни връзки

- Подробна информация за проф. Александър Фол от Философския факултет на СУ
- Страница за него в Германския Археологически институт

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%A4%D0%BE%D0%BB_bb68.html“.

Категория: Български историци

##### Views

- Статия
- Беседа
- Текуща версия

##### Търсене

##### На други езици

- Deutsch
- English